# Manual del muntador de discs

## Introducció

### Muntador de discs

El muntador de discs.

El muntador de discs us permet muntar i desmuntar ràpidament diversos tipus d'unitats i sistemes de fitxers.

Per tal que el muntador de discs funcioni correctament, l'administrador del sistema ha de configurar el sistema de manera adequada. Per a obtenir més informació sobre les tasques d'administració del sistema necessàries, consulteu el

fstab

5.

### Com afegir el muntador de discs al quadre

Per a afegir el muntador de discs al quadre, feu clic amb el botó secundari al quadre i trieu Afegeix al quadre. Al diàleg Afegeix al quadre seleccioneu Muntador de discs i després feu clic a D'acord.

### Com muntar i desmuntar manualment els sistemes de fitxers

Molts sistemes de fitxers en sistemes Linux i UNIX s'han de muntar i desmuntar manualment.

Quan un sistema de fitxers està muntat, podeu llegir i escriure al sistema de fitxers. Quan acabeu de treballar amb un sistema de fitxers, hauríeu de desmuntar el sistema de fitxers.

Heu de desmuntar les unitats extraïbles, com ara disquets i discs Zip, abans de treure el suport, perquè els sistemes Linux i UNIX no sempre escriuen els canvis immediatament. Aquests sistemes normalment emmagatzemen els canvis al disc en una memòria intermèdia per a millorar la velocitat del sistema.

Les particions en les unitats fixes, com ara la unitat de disc dur, normalment es munten automàticament quan arrenca l'ordinador i es desmunten quan l'ordinador s'atura. Els suports extraïbles s'han de muntar i desmuntar manualment, per exemple utilitzant el muntador de discs.

Alguns sistemes també poden muntar automàticament algunes suports extraïbles (com unitats USB i IEEE1394), aquests dispositius també es poden trobar en el muntador de discs de manera que els podeu desmuntar quan hàgiu acabat i us proporciona una indicació visual de que hi són presents.

## Utilització

### Com mostrar el nom i l'estat de muntatge d'una unitat

Per a mostrar el nom i l'estat de muntatge d'una unitat, moveu el punter del ratolí a la icona de la unitat en el quadre. Un indicador de funció mostrarà el nom i l'estat de muntatge de la unitat.

### Com muntar, desmuntar o expulsar una unitat

Per a muntar una unitat, feu clic a la icona de la unitat al quadre i seleccioneu l'opció Munta la unitat.

Per a desmuntar una unitat, feu clic a la icona de la unitat al quadre i seleccioneu l'opció Desmunta la unitat o si el dispositiu és una unitat de CD-ROM, l'opció serà Expulsa la unitat

### Com examinar el contingut d'una unitat

Per a utilitzar un sistema de fitxers per a examinar el contingut d'una unitat, feu clic a la icona de la unitat al quadre i trieu Obre la unitat.

Només podeu examinar el contingut d'una unitat muntada.